I kvægstalde bekæmpes staldfluer med snyltehvepse der hvor der bruges halm og/eller er fast møg og dybdestrøelse – typisk ved kalvebokse, kælvings- og ungdyrbokse. Snyltehvepsen er staldfluens naturlige fjende og den snylter på staldfluens pupper ved at lægge sine æg i fluepupperne med det resultat at staldfluen dør. Snyltehvepsen er trods navnet helt ufarlig for mennesker og dyrene og den er ca. 2-3 mm og opholder sig ubemærket nede i strøelsen/møget, hvor den lever som parasit på fluepupperne. Snyltehvepsen kan også bruges i ”åbne” staldsystemer, da de ynder at blive i møget og det nære staldmiljø og bevæger sig ikke ud af stalden. Plan for bekæmpelse Rovfluen’s konsulenter udarbejder en systematisk bekæmpelsesplan for de enkelte stalde, hvor der tages højde for type af stald, areal og hvilke dyr der skal bekæmpes ved. Der udregnes hvor mange enheder af snyltehvepse der skal bruges per levering/behandling og Rovfluen sørger for automatisk at sende snyltehvepsen løbende med pakkepost, for at sikre optimal bekæmpelse af staldfluen. Snyltehvepsen tilføres i stalden ca. hvert 14. dag i fluesæsonen (marts/april til oktober/november). Snyltehvepsen modtages i lukkede dåser og drysses ud i boksene langs skillerum/inventar, vægge og under trug, hvor staldfluerne har ro til at yngle. Har man gylleanlæg i sine kvægstalde kan man anvende rovfluerne til bekæmpelse af staldfluerne i disse områder. Snyltehvepsen og rovfluerne sendes med pakkeposten med dag til dag levering. Efter ønske kan der bestilles for sæsonen eller aftales en fortløbende aftale med leveringer. Har man brug for at ændre eller tilføje leveringer kan det naturligvis også lade sig gøre. Kontakt os for en snak om dit behov og få et uforpligtende tilbud på tlf.: 7575 6348 eller via kontaktformularen eller mail.